open-index/open-wikipedia-markdown huggingface dataset:
Վրեժ և օրենք (ֆիլմ)

**Վրեժ և օրենք** (հինդի` शोले (Sholay), բառացի թարգմանությամբ` «Այրվող ածուխներ»), հնդկական կինոնկար, որը նկարահանվել է 1975 թվականին՝ ռեժիսոր Ռամեշ Սիպպիի կողմից։ Բնօրինակը նկարահանվել է հինդի լեզվով։

Կինոնկարը Բոլիվուդի պատմության մեջ համարվում է ամենախոշորագույն հիթերից մեկը։ Այն Բոմբեյի «Միներվա» կինոթատրոնում առանց դադարի ցուցադրվել է ավելի քան 286 շաբաթ (շուրջ հինգ տարի)։ Շահույթը կազմել է 300 միլիոն հնդկական ռուփի, որն այժմյան հաշվարկով հավասար է 16,3 միլիարդի։ 1999 թվականին հնդկական BBC-ի կողմից այն համարվել է «հազարամյակի ֆիլմ»։ 2005 թվականին Filmfare Awards մրցանակաբաշխության կազմկոմիտեն, կինոմրցանակի 50-ամյա գոյության ընթացքում, կինոնկարին արժանացրել է պարգևի` որպես լավագույն ֆիլմի։

## Սյուժեն
Ոստիկանության տեսուչ Թհակուրը (Սանջիվ Կումար), ձերբակալել էր գողությամբ զբաղվող Վիրուին (Դհարմենդրա) և Ջային (Ամիթաբհ Բաչչան)։ Սակայն նրանց բանտ ուղեկցելու ճանապարհին, ավազակներից փրկվելու նպատակով, նրանք երեքով միավորվում են։ Կռվի ժամանակ Թհակուրը վիրավորվում է, բայց Վիրուն և Ջայը չեն օգտվում նման առիթից և փախուստի չեն դիմում, այլ մնալով վիրավորի հետ, ուղևորվում են բանտ։

Որոշ ժամանակ անց Թհակուրը որոնում է Վիրուին և Ջային, քանի որ նրանց օգնության կարիքն ուներ։ Մինչ նրանք գտնվում էին բանտում, Թհակուրը ձերբակալել էր անողորմ ավազակապետ Գաբար Սինգհին (Ամջադ Խան), սակայն վերջինս փախուստի դիմելով բանտից, միացել էր իր ավազակախմբին և ապաստանել այն գյուղի մոտակայքում, որտեղ ապրում էր Թհակուրն իր ընտանիքով։ Գաբար Սինգհը սպանում է Թհակուրի ընտանիքի անդամներին, իսկ նրան դարանակալելուց և գերեվարելուց հետո` դաժանորեն կտրում է ձեռքերը։ Դրանից հետո ավազակները սկսում են անպատիժ ահաբեկել գյուղի բնակիչներին։

Թհակուրը ցանկանում է միայն մի բան` դեմ առ դեմ, միայնակ հանդիպել Գաբար Սինգհին և մենամարտելով վրեժ լուծել նրանից։ Վիրուի և Ջայի խնդիրը Գաբար Սինգհի ենթականերին ոչնչացնելն ու գյուղի բնակիչների անդորրն ապահովելն է։ Սակայն ավազակների հետ անհավասար կռվի ժամանակ զոհվում է նաև Ջայը։

## Դերերում

## Նկարահանող խումբ

## Երգեր

## Լրացուցիչ փաստեր
* Ամիթաբհ Բաչչանն ու Ջայա Բհադուրին ֆիլմում կատարում են սիրահար զույգերի դերերը, որոնց վիճակված չէ միասին լինել։ Իրական կյանքում, ֆիլմի նկարահանումների ժամանակ նրանք արդեն իսկ ամուսնացած էին։ Հետագայում ամուսնացել են նաև Դհարմենդրան և Հեմա Մալինին։
* Ֆիլմում Թհակուրի և Գաբար Սինգհի մենամարտը նկարահանվել է երկու տարբերակով։ Առաջինում ` Գաբար Սինգհը մեջքով ընկնում է սյունի վրա ցցված փշամեխի վրա և սպանվում, իսկ երկրորդում ` Թհակուրը վայր է գցում Գաբարին և փորձում ոտքով կոտրել նրա պարանոցը, սակայն հանկարծ հայտնվում են ոստիկանները և կանգնեցնելով Թհակուրին, ձերբակալում են Գաբար Սինգհին։

## Ծանոթագրություններ

Կատեգորիա:1975 ֆիլմեր
Կատեգորիա:Հնդկական ֆիլմեր
Կատեգորիա:Բադի մուվի
Կատեգորիա:Ֆիլմեր վրեժի մասին
Կատեգորիա:Հինդի լեզվով ֆիլմեր
Կատեգորիա:Մարտաֆիլմեր
Ֆերենց Էրդեի

**Ֆերենց Էրդեի** (, 24 դեկտեմբերի, 1910, Մակո, Հունգարիա – 11 մայիսի, 1971, Բուդապեշտ), հունգարացի տնտեսագետ, սոցիոլոգ և պետական գործիչ։

## Կենսագրություն
Ֆերենց Էրդեին ծնվել է 1910 թվականի դեկտեմբերի 24-ին Հունգարիայի Մարկո քաղաքում։ Ավարտել է Սեգեդի համալսարանի իրավաբանական ֆակուլտետը, որտեղ ուսումնասիրել է ագրարային հարաբերությունները գյուղում։

Պատկանել է «Մարտյան ճակատ» (1938) հակաֆաշիստական շարժման ձախ թևին, համագործակցել է կոմունիստների հետ։ Եղել է Ազգային-գյուղացիական կուսակցության (հիմնադրվել է 1939 թվականին) հիմնադիրներից մեկը։ 1945 թվականից եղել է այդ կուսակցության փոխնախագահը, ապա գլխավոր քարտուղարը։

Խորհրդային զորքերի կողմից Հունգարիայի գրավումից հետո Ֆերենց Էրդեին ընդգրկվել է հունգարական կառավարության կազմում։ 1944-1945 թվականներին եղել է ներքին գործերի նախարար, 1949-1953 թվականներին՝ երկրագործության նախարար։ 1953-1954 թվականներին եղել է արդարադատության նախարար, իսկ 1954-1955 թվականներին նորից ղեկավարել է երկրագործության նախարարությունը։

1956 թվականի Հունգարական հեղափոխության ժամանակ եղել է Հունգարիայի Ժողովրդական Հանրապետության Նախարարների խորհրդի նախագահի տեղակալ։

Նոյեմբերի 2-ին խորհրդային զինվորականների հետ բանակցություններ է վարել զորքերը Բուդապեշտից հանելու վերաբերյալ։ 1956 թվականի նոյեմբերի 3-ին ձերբակալվել է խորհրդային զինվորականների կողմից Տյոկյոլում գտնվող խորհրդային բազայում։ Ազատ է արձակվել մի քանի շաբաթ հետո Յանոշ Կադարի միջնորդության շնորհիվ։

Ֆերենց Էրդեին եղել է Հունգարիայի գիտությունների ակադեմիայի փոխնախագահ (1964 թվականից), Հայրենական ժողովրդական ճակատի նախագահության անդամ (1965 թվականից), Պետական ժողովի պատգամավոր։

1957 թվականից եղել է Գյուղատնտեսության էկոնոմիկայի հետազոտական ինստիտուտի տնօրեն։

Ֆերենց Էրդեին մահացել է 1971 թվականի մայիսի 11-ին Բուդապեշտում։

## Ծանոթագրություններ

## Գրականություն
* Huszár Tibor: Bibó István : Beszélgetések, politikai-életrajzi dokumentumok. Debrecen : Kolonel Lap- és Könyvkiadó Kft., 1989. 369 p. ISBN 963 01 94 96 1
* Nagy Ferenc: Erdei Ferenc. In: Magyar tudóslexikon A-tól Zs-ig. Főszerk. Nagy Ferenc. Budapest: Better; MTESZ; OMIKK. 1997. 267-269. o. ISBN 963-85433-5-3
* Britannica Hungarica VI. kötet
* Ö. Kovács József: A vidéki Magyarország politikai társadalomtörténetei 1945-–1965 - A diktatúra társadalmiasítása és a kollektivizálás magyar−német összehasonlításban (kézirat)

## Արտաքին հղումներ
* Ferenc Erdei, 1910—1971 
* Gyuris György: Erdei Ferenc munkássága (հունգ.)
* Erdei Ferenc (հունգ.)

Կատեգորիա:Հունգարացի պետական գործիչներ
Կատեգորիա:Հունգարացի սոցիոլոգներ
Կատեգորիա:Հունգարացի տնտեսագետներ
Կատեգորիա:Հունգարիայի գիտությունների ակադեմիայի անդամներ
Ժաննա Կեֆերի նկարը (նկար, Կնոպֆ)

**«Ժաննա Կեֆերի նկարը»** (), բելգիացի նկարիչ, սիմվոլիզմի կարկառուն ներկայացուցիչ Ֆեռնան Կնոպֆի (*Fernand Khnopff*, 1858-1921) վրձնին պատկանող նկար։ Հեղինակը նկարը ստեղծել է 1885 թվականին։ Այժմ կտավը պահպանվում և ցուցադրվում է լոսանջելեսյան Փոլ Գեթթի թանգարանում։ Նկարի չափերն են՝ 80×80&nbsp;սմ։

## Պատմություն
Ժաննա Կեֆերը ծնվել է 1880 թվականի դեկտեմբերի 14-ին բելգիական Իսկել կոմունայում։ Նա դաշնակահարուհի Մելանի Անտուանետ վան դեն Բրուկի (*Melanie Antoinette van den Broeck*) և դիրիժոր Գյուստավ Կեֆերի դուստրն է։ Այս ընտանիքի մոտ ընկերն էր նկարի հեղինակ Ֆեռնան Կնոպֆը։

«Ժաննա Կեֆերի նկարը» հեղինակը նպակադրվել էր ցուցադրել Բրյուսելի «Հասարակություն ХХ» (*Les XX*) սալոնում 1885 թվականին։ Սակայն Ֆեռնան Կնոպֆը չհասցրեց նկարը ավարտին հասցնել, ուստի հեղինակը նկարը հասարակության համար ցուցադրեց հաջորդ տարվա «Հասարակություն ХХ» սալոնին՝ 1886 թվականին։ Մի տարի անց նկարը ցուցադրվեց Անտվերպենում կազմակերպված անկախ արվեստի ցուցահանդեսի (*L'Art Indépendant*)  ժամանակ։ Դրանից հետո մասնակցեց մի շարք եվրոպական քաղաքներում կազմակերպված ցուցահանդեսներին՝ Լոնդոն (1892), Ֆլորենցիա (1896-1897) և Մյունխեն (1898):  «Ժաննա Կեֆերի նկարը» դրական ընդունելության արժանացավ քննադատների կողմից, որոնք բարձր գնահատեցին հեղինակի տաղանդն ու վարպետությունը։

Ստեղծելուց և ցուցադրություններից հետո նկարը պատկանեց Գյուստավ Կեֆերին՝ Ժաննա Կեֆերի հորը։ Դրանից հետո այն անցավ փարիզցի Հյուգո Էնգլիին (*Hugo Engle*): 1957 թվականից նկարը գտնվում էր Շվեդիայում՝ ստոկհոլմյան Ռապպս (*Rapps Konsthandel*) պատկերասրահում։ 1987 թվականին նկարը Շվեդիայում անհատական հավաքածուում էր գտնվում։ Այն մնաց այս կարգավիճակով ընդհուպ մինչև 1997 թվականը։ Դրանից հետո «Ժաննա Կեֆերի նկարը» ստեղծագործությունը գնեց Լոս Անջելեսի Փոլ Գեթթի թանգարանը Լոնդոնում կայացած «Քրիստիս» աճուրդի ժամանակ։

Փոլ Գեթթի թանգարանում կատարած ռենտգենագրության ժամանակ պարզվեց, որ նկարի նախնական տարբերակում Ժաննա Կեֆերի ձախ ձեռքին եղել է սպիտակ ծաղիկներով ծաղկեփունջ (կամ մեկ մեծ ծաղիկ)։ Ավարտական փուլի ժամանակ Ֆեռնան Կնոպֆը հրաժարվեց նկարի վրայի այդ դետալից։

## Նկարագիր
Ժաննա Կեֆերը նկարում պատկերված է կանգնած. նա սանդղամուտքի փակ դռան մոտ է կանգնած։ Աղջիկը նայում է ուղիղ դիտողին։ Նրա փոքրիկ հասակը (համեմատած բարձր դռան հետ) խորհրդանշում է անպաշտպանությունը արտաքին աշխարհի նկատմամբ։

Գյուստավ Կեֆերի արվեստի հետազոտողները ենթադրում են, որ նրա այդ ժամանակներին բնորոշ ոճը անգլիացի նկարիչ Ջեյմս Էբբոտ Մաք-Նեյլ Ուիսթլերի թողած ազդեցության հետևանքն է։ Վերջինս որոշ ժամանակ աշխատել է Բրյուսելում և մանսնակցել է «Հասարակություն ХХ» սալոնի առաջին ցուցադրությանը, որը կայացել է 1884 թվականին։

## Ծանոթագրություններ

## Արտաքին հղումներ
* Jeanne Kéfer, 1885, Fernand Khnopff, Google Cultural Institute
* Fernand Khnopff, Jeanne Kéfer , Khan Academy — www.khanacademy.org
* Փոլ Գեթթի թանգարանի պաշտոնական կայքը

Կատեգորիա:1885 նկարներ
Կատեգորիա:Կանանց դիմապատկերներ
Կատեգորիա:Փոլ Գեթթի թանգարանի նկարներ
Գոռ Ավետիսյան

**Գոռ Ավետիսյան** (), Չեխիայում բնակվող հայ նկարիչ։

## Կենսագրություն
Գոռ Ավետիսյանը ծնվել է 1963 թվականին Երևանում։ Գոռի պապը՝ Միհրան Ավետիսյանը, 1915 թվականին գաղթել է Արևմտյան Հայաստանի Բիթլիսի նահանգի Մանազկերտի գավառակի Ռուստամ-գեդուկ գյուղից։

Ավետիսյանը 1978-1982 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1982-1993 թվականներին՝ Երևանի գեղարվեստա-թատերական ինստիտուտում։ 1990 թվականին Գերմանիայի Ալանիս գեղարվեստի և երաժշտության բարձրագույն դպրոցից կրթաթոշակ է ստացել։ 1990 թվականին Ֆինլանդիայում սովորել և աշխատել է Արամայիս Ավետիսյանի ստուդիայում։

Գոռ Ավետիսյանի աշխատանքները ներկայացված են Պրահայի «ԻնտերԱրտ» մասնավոր ցուցասրահում։

## Անհատական ցուցահանդեսներ
* Ալանիս գեղարվեստի և երաժշտության բարձրագույն դպրոց, Ալֆտեր, Գերմանիա, 1990
* AG Leasing Company, Չեխիա, Պրահա, 1995
* Sud-Լյուքսեմբուրգյան մշակութային կենտրոն, Արլոն, Բելգիա, 1995	
* Bank Credit Lyonnais, Չեխիա, Պրահա, 1996
* Gallerie d'Art Declic, Լյուքսեմբուրգ, 1997
* Communication Ger Company, Բրյուսել, Բելգիա, 1997
* Պրահայի միջազգային բիզնես կենտրոն, Չեխիա, Պրահա, 1998
* Սաութհեմփթոն, Անգլիա, 1999
* Galerie d’Art Declic, Լյուքսեմբուրգ, 2000
* «Արվեստ Արարատից», Norek Keg in Melk պատկերասրահ, Ավստրիա, 2002
* KB Bank, Չեխիա, Պրահա, 2003
* Sud-Լյուքսեմբուրգյան մշակութային կենտրոն, Արլոն, Բելգիա, 2004
* Դեյվենտեր, Նիդերլանդներ, 2004
* Galerie 't Pleintje, Ամերսֆորտ, Նիդերլանդներ, 2008
* Galerie Arnie, Բռնո, Չեխիա, 2009

## Մրցանակներ
* IX միջազգային LIBR'ART Salon-ի 3-րդ մրցանակ, 1996, Լիբրամոնտ, Բելգիա
* X միջազգային LIBR'ART Salon-ի 1-ին մրցանակ, 1997, Լիբրամոնտ, Բելգիա
* XI միջազգային LIBR'ART Salon-ի 1-ին մրցանակ, 1998, Լիբրամոնտ, Բելգիա
* Գեղարվեստի բնագավառի եվրոպական մրցանակ, Չեխիա, 2001

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Օքսբրիջ

250px|մինի|Օքսֆորդի համալսարան
**Օքսբրիջ** (), Օքսֆորդի և Քեմբրիջի համալսարանները, որոնք հնագույնն են Մեծ Բրիտանիայում։ Եզրը կազմվել է «Օքսֆորդի» առաջին և «Քեմբրիջի» վերջին վանկերի միացումով։ Օքսբրիջը բաղկացած է քոլեջներից, որոնցից յուրաքանչյուրն ունի իր անվանումը և զինանշանը։ Քոլեջները ղեկավարվում է վարպետի կողմից։ Յուրաքանչյուր քոլեջ սովորելու լայն շրջանակ է բացում։ Քոլեջներն ունեն մատուռ, ճաշարան, գրադարան և սենյակներ ուսանողների համար։   «Օքսբրիջ» անվանումն առաջին անգամ 1849 թվականին կիրառել է անգլիացի հումորիստ գրող Ուիլյամ Թեքերեյը իր «Pendennis» վեպում։ 20-րդ դարի 50-ական թվականներին բառը լայն կիրառում է գտել անգլիացիների շրջանում։ Այն սկսել են օգտագործել անգամ պաշտոնական աղբյուրներում, կրթությանը վերաբերող գրքերի հրատարակություններում։

Ունենալով երկար պատմություն` Օքսբրիջը հիմնականում հակադրվում է Կարմիր աղյուսից համալսարաններին։ Դրանք Անգլիայի ամենահեղինակավոր վեց համալսարաններն են, որոնք այդ կարգավիճակը ձեռք են բերել 20-րդ դարի սկզբներին։

## Նշանակություն
200px|մինի|Քեմբրիջի համալսարան
Երկու համալսարանները ներկայացվում են մեկ եզրով, քանի որ նրանք միավորված են ընդհանուր հատկանիշներով։

* Օքսֆորդի և Քեմբրիջի համալսարանները անընդհատ գործող ամենահին երկու համալսարաններն են Մեծ Բրիտանիայում։ Երկուսն էլ ունեն մոտ 800-ամյա պատմություն, որի ընթացքում տարբեր ոլորտները ներկայացնող բազմաթիվ նշանավոր շրջանավարտներ են ունեցել։
* Հիմնադրված լինելով գրեթե նույն ժամանակ` երկու համալսարաններն էլ ունեցել են համանման ենթակառուցվածքներ` հրատարակչություն, բուսաբանական այգի, գրադարաններ, թանգարաններ։
* Օքսֆորդի և Քեմբրիջի մրցակցությունն ունի երկար պատմություն` սկսած 1209 թվականից, երբ հիմնադրվեց Քեմբրիջը, և Օքսֆորդից դժգոհ շատ գիտնականներ տեղափոխվեցին այնտեղ։ Այսօր էլ այդ հակամարտությունը նշվում է Օքսֆորդ-Քեմբրիջ թիավարության մրցույթում ():
* Երկու համալսարաններն էլ ունեն նույն կառուցվածքը, ինչի արդյունքում նրանք կարծես կոոպերատիվներ լինեն` բաղկացած մի շարք քոլեջներից։
* Երկու համալսարաններն էլ ունեն առանձնահատուկ գեղեցկությամբ աչքի ընկնող հին շենքեր այնպիսի տեղանքում, որտեղ հարևանությամբ գետ է հոսում, ինչը հարմար է թիավարությամբ զբաղվելու համար։
* Համալսարանները, վայելելով մեծ հեղինակություն, դեպի իրենց են գրավում մեծ թվով հավակնոտ ուսանողների, ինչի արդյունքում ընդունելության մեծ մրցակցություն է գրանցվում։ Ընդունելության հայտերը ներկայացվում են առնվազն երեք ամիս առաջ, ընդ որում դիմում-հայտերը բացառում են մեկը մյուսին. դիմորդները կարող են դիմել կա'մ Օքսֆորդ, կա'մ Քեմբրիջ, բայց ոչ երկուսը միաժամանակ։

## Ծանոթագրություններ

Կատեգորիա:Մեծ Բրիտանիայի համալսարաններ
Այմարա լեզուներ

**Այմարա լեզուներ** (*Aymar aru*), Հարավային Ամերիկայի հնդկացիական լեզուների խումբ՝ Էկվադորում և Բոլիվիայում։ Այն կեչուայի հետ կենտրոնական Անդերի երկու հիմնական լեզվական խմբերից մեկն է։ 1978 թվականին Հարդմանն առաջարկել է այս լեզուն անվանել խաքի, Ալֆրեդո Տորերոն՝ արու՝ «խոսել», իսկ Ռոդոլֆո Կեռոն Պալոմինոն՝ այմարա՝ երկու ճյուղերով՝ հարավային (անտիպլանո) այմարան և կենտրոնական այմարան (խաքարու և կաուկի)։

Կեչուա լեզուները, հատկապես հարավայինները, այմարա լեզվի հետ ունեն շատ ընդհանուր բառեր, որի պատճառով հաճախ ընդհանրացվում են մեկ խմբի մեջ։ Այս առաջարկը սակայն հակասական է։

## Տարածվածություն
Այմարա լեզվով Բոլիվիայում կան համարյա երկու միլիոն խոսողներ, կես միլիոն՝ Պերուում և ենթադրաբար՝ մի քանի հազար խոսողներ Չիլիում։ 16-րդ դարում իսպանական գաղութարարների ժամանումից առաջ, այմարան շատ ավելի մեծ աշխարհագրական տարածք էր զբաղեցնում՝ ներառելով Պերուի լեռնաշխարհի հարավային հատվածը։ Դարերի ընթացքում այմարան իր տեղը զիջում է իսպաներենին և կեչուային։ Շատ պերուացի և բոլիվիացի համայնքներ, որոնք ժամանակին խոսում էին այմարայով, այժմ խոսում են կեչուայով։ Խաքարուն ունի մոտ 725 խոսողներ Պերուում, Լաեքին 2005 թվականի դրությամբ ուներ ընդամենը 9 կենդանի խոսողներ։

## Դասակարգում
Այմարան լեզուները ներառում են երկու լեզու՝
* Այմարա լեզու
* Խաքարու

## Ծանոթագրություններ

Կատեգորիա:Այմարա լեզուներ
Կատեգորիա:Բոլիվիայի լեզուներ
Կատեգորիա:Պերուի լեզուներ
Կատեգորիա:Չիլիի լեզուներ
Կատեգորիա:Կցական լեզուներ
Սիսթերոն

**Սիսթերոն** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սիսթերոն կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04209։

## Բնակչություն
Համայնքի բնակչությունը 2008 թվականին կազմում էր 7326 մարդ։

## Կլիմա
Սիսթերոնի կլիման միջերկրածովային է։ Ամառը տաք է և չոր, ձմռանը հով, երբեմն լինում է սառնամանիքային։

## Տնտեսություն
2007 թվականի տվյալներով 4483 աշխատունակ տարիքի մարդկանցից (15-64 տարեկան) 3198-ը տնտեսապես ակտիվ էին, 1285-ը անգործ (ակտիվության ցուցանիշը 71,3 %, 1999 թվականին եղել է՝ 69,7 %)։ 3198 աշխատունակ բնակիչներից 2792-ը աշխատում էին (1517 տղամարդ և 1275 կին), անաշխատանք էին 406-ը (167 տղամարդ և 239 կին)։ 1285 անգործ մարդկանցից 363-ը աշակերտներ կամ ուսանողներ են, 442-ը թոշակառու, 480-ը չէին աշխատում այլ պատճառներով։

## Քույր քաղաքներ
*  Ֆիդենցա (Իտալիա)
*  Հերբոլցհայմ (Գերմանիա)
*  Օլիվա (Իսպանիա)

## Պատկերասրահ

Պատկեր:Sisteron-C.jpg|Սիսթերոն
Պատկեր:Sisteron August2007 2.jpg|Սիսթերոն
Պատկեր:Sisteron -201.jpg|Մըրիյա
Պատկեր:Sisteron -205.jpg|Մեդիզանս և Նոտր Դամ աշտարակներ
File:The Church Notre-Dame-des-Pommiers.jpg|thumb|Եկեղեցի Նոտր-Դամ
File:Notre-Dame church (inner view).jpg|Նոտ-Դամ եկեղեցին (ներքին տեսարան)


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Լենինյան ուղիով

«**Լենինյան ուղիով**», խորհրդային շրջանի տեսական–քաղաքական ամսագիր։ Հայաստանի կոմունիստական կուսակցության Կենտրոնական կոմիտեի օրգան։ Լույս է տեսել 1957 թվականից, Երևանում։ Խմբագիր՝ Ադո Ադոյան։

Լուսաբանում էր մարքսիզմ–լենինիզմի, ԽՄԿԿ քաղաքականության քաղաքականությունը, անդրադառնում լենինյան տեսական ժառանգությանը և կուսակցության ղեկավար դերին։

Սեփական պնդմամբ, պարզաբանել է մարքս–լենինյան փիլիսոփայության, սոցիոլոգիայի, գիտական կոմունիզմի, տնտեսագիտության և տնտեսության կառավարման, իրավագիտության, սովետական շինարարության և գիտատեխնիկական հեղափոխության կարևոր խնդիրներ։ Լայն աշխատանք էր ծավալում հանրապետության քաղաքական, տնտեսական և հասարակական կյանքի ղեկավարման մեթոդներն ու «Լենինյան ուղիով» ամսագրի շապկի ոճը կատարելագործելու, նորագույն միջոցների կիրառումն արմատավորելու գործում։

Լուսաբանել է ԽՄԿԿ և ՀԿԿ համագումարների և Կենտրոնական կոմիտեների որոշումները։ Անմիջական օգնություն էր ցույց տալիս կուսակցական ուսուցման ցանցի, հատկապես պրոբլեմային տեսական սեմինարների ունկնդիրներին, հրապարակում ուսուցման ծրագրով նախատեսված նյութեր։ Տպագրել է հանրապետական և շրջանային պարբերական մամուլի տեսություններ, նոր գրքերի գրախոսություններ և ծանոթագրություններ։

«Լենինյան ուղիով»-ին նախորդել են. «Կոմունիստ» (1922–1923, 1925–1928, 1935–1936), «Լենինյան ուղի» (1928–1933), «Կուսաշխատող» (1936–1940), «Պարտաշխատող» (1940–1941), «Պարտիական կյանք» (1947–1956) պարբերականները։

Կատեգորիա:Հայկական ԽՍՀ շաբաթաթերթեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Պարբերականներ այբբենական կարգով
Սիգուայե (Վերին Պրովանսի Ալպեր)

**Սիգուայե** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04207։

## Բնակչություն
Համայնքի բնակչությունը 2008 թվականին կազմում էր 86 մարդ։

## Կլիմա
Սիգուայեի կլիման միջերկրածովային է։

## Տնտեսություն
2007 թվականի տվյալներով 51 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 14 -ը անգործ (ակտիվության ցուցանիշը 72,5 %, 1999 թվականին եղել է՝ 79,6 %)։ 37 աշխատունակ բնակիչներից 33-ը աշխատում էին (18 տղամարդ և 15 կին), անաշխատանք էին 4-ը (2 տղամարդ և 2 կին)։ 14 անգործ մարդկանցից 2-ը աշակերտներ կամ ուսանողներ են, 4-ը թոշակառու, 8-ը չէին աշխատում այլ պատճառներով։

## Տեսարժան վայրեր
* Դղյակ Սիգուայե
* Նոտր Դամ դ’Էսպավան եկեղեցի
* Սեն Բենուա մատուռի ավերակներ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* * 
* 

Կատեգորիա:Ֆրանսիայի համայնքներ
Սոլեյաս

**Սոլեյաս** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Կաստելան կանտոնի կազմի մեջ։ Կոմունայի շրջանը՝ Կաստելան ։

Համայնքի INSEE կոդ՝ 04210։

## Բնակչություն
Համայնքի բնակչությունը 2008 թվականին կազմում էր 111մարդ։

## Տնտեսություն
2007 թվականի տվյալներով 67 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 17-ը անգործ (ակտիվության ցուցանիշը 74,6 %, 1999 թվականին եղել է՝ 70,7 %)։ 50 աշխատունակ բնակիչներից 47-ը աշխատում էին (26տղամարդ և 21 կին), անաշխատանք էին 81-ը (36 տղամարդ և 45 կին)։ 17անգործ մարդկանցից 2-ը աշակերտներ կամ ուսանողներ են, 10-ը թոշակառու, 5-ը չէին աշխատում այլ պատճառներով։

## Տեսարժան վայրեր
* Ռոմանական մատուռ Սեն Պյեր (XII—XIII դար)
* Մատուռ Նոտր Դամ դյու Պլան (XIII դար)
* Մատուռ Սեն Բարնաբե

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բերեզովկա (այլ կիրառումներ)

**Բերեզովկա**, կարող է վերաբերել՝
* Բերեզովկա - գյուղ Ռուսաստանի Դաշնության Ռոստովի մարզի Սալսկի շրջանում
* Բերեզովկա - գետ Ռուսաստանում, հոսում է Կեմերովոյի մարզում
* Բերեզովկա - գետ Ռուսաստանում, հոսում է Կեմերովոյի մարզում
Բերեզովսկի գյուղական խորհուրդ (այլ կիրառումներ)

**Բերեզովսկի գյուղական խորհուրդ**, կարող է վերաբերել՝
* Բերեզովսկի գյուղական խորհուրդ - Ուկրաինայի Սումիի մարզի Գլուխովսկի շրջանում
* Բերեզովսկի գյուղական խորհուրդ - Ուկրաինայի Պոլտավայի մարզի Լուբենսկի շրջանում
* Բերեզովսկի գյուղական խորհուրդ - Ուկրաինայի Խարկովի մարզի Շևչենկովսկի շրջանում
Սոման (Վերին Պրովանսի Ալպեր)

**Սոման** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04201։

## Բնակչություն
Համայնքի բնակչությունը 2008 թվականին կազմում էր 106 մարդ։

## Կլիմա

## Տնտեսություն
2007 թվականի տվյալներով 54աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 19-ը անգործ (ակտիվության ցուցանիշը 64,8 %, 1999 թվականին եղել է՝ 63,0 %)։ 35 աշխատունակ բնակիչներից 31-ը աշխատում էին (17 տղամարդ և 14 կին), անաշխատանք էին 4-ը (1 տղամարդ և 3 կին)։ 19 անգործ մարդկանցից 8-ը աշակերտներ կամ ուսանողներ են, 4-ը թոշակառու, 7-ը չէին աշխատում այլ պատճառներով։

## Տեսարժան վայրեր
* Եկեղեցի Պետրոս առաքյալի շղթաներով (XVII դար)
* Մատուռ Սեն Միշել, կառուցվել է ժանտախտ համաճարակից հետո, 1720 թվականին

## Պատկերասրահ

Պատկեր:Saumane - Vue générale.JPG|Սոման
Պատկեր:Église de Saumane.JPG|Եկեղեցի
Պատկեր:Chapelle Saint Michel Saumane.JPG|Մատուռ Սեն Միշել
Պատկեր:Mairie de Saumane.JPG|Մըրիյա


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Սուրրիբ

**Սուրրիբ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Վոլոն կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04211։

## Բնակչություն
Համայնքի բնակչությունը 2008 թվականին կազմում էր 174 մարդ։

## Կլիմա
Սուրրիբի կլիման միջերկրածովային է։

## Տնտեսություն
2007 թվականի տվյալներով 110 աշխատունակ տարիքի մարդկանցից (15-64 տարեկան) 90-ը տնտեսապես ակտիվ էին, 20-ը անգործ (ակտիվության ցուցանիշը 81,8 %, 1999 թվականին եղել է՝ 71,8 %)։ 90 աշխատունակ բնակիչներից 83-ը աշխատում էին (49 տղամարդ և 34 կին), անաշխատանք էին 7-ը (4 տղամարդ և 3 կին)։ 20 անգործ մարդկանցից 6-ը աշակերտներ կամ ուսանողներ են, 7-ը թոշակառու, 7-ը չէին աշխատում այլ պատճառներով։

## Տեսարժան վայրեր
* Դղյակի փլատակներ
* Սեն Պյեր օ Լյեն (XII դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բելա Բալաշա

**Բելա Բալաշա** (, ), հունգարացի տնտեսագետ։

## Կենսագրություն և գիտական ներդրումներ
Սովորել է Բուդապեշտի համալսարանում։ 1956 թվականի հունգարական հեղափոխությունից հետո արտագաղթել է Հունգարիայից։ Մագիստրոս (1958) և փիլիսոփայության դոկտոր (1959) Եյլի համալսարանում։ Դասավանդել է Եյլում և Ջոն Հոպկինսի համալսարանում։ Համարվում է համաշխարհային բանկի խորհրդատու։ Բալլաս Սամուելսոնի էֆեկտի առաջին բացահայտողներից մեկն է։

Բելա Բալաշան համարում էր, որ իր զարգացման մեջ ցանկացած ինտերգրացիոն միություն պետք է անցնի հետևյալ հինգ փուլով.
* ազատ առևտրի գոտի
* մաքսային գոտի
* ընդհանուր շուկա
* տնտեսական և տարադրամային փուլ
* քաղաքական միություն

## Ցուցաբերած համեմատական առավելությունների բանաձև
Բալաշան ուսումնասիրել է ապրանքների արտահանումների կառուցվածքը, ենթադրելով, որ դա լավագույն աստիճանում արտացոլում է երկրի համեմատական առավելությունները և առաջարկել է բանաձև, որի համաձայն պետությունը կարող է կենտրոնանալ ապրանքի արտահանման վրա, եթե նրա այդ ապրանքի առևտրային մասնաբաժինը ավելի մեծ է, քան այլ երկրների միջին ցուցանիշը.

**RCA**ij=((xij÷Xi))⁄(xaj÷Xa )

որտեղ RCAij, ցուցաբերած համեմատական առավելությունների գործակիցն է, xij-ը j ապրանքի արտահանումն է i երկրից, Xi-ը ընդհանուր արտահանումն է i երկրից, xaj-ը j ապրքանի ընդհանուր արտահանումն է a մարզից, Xa-ը ընդհանուր արտահանումն է a մարզից։

Այս բանաձևը ստացել է ցուցաբերած համեմատական առավելությունների ինդեքի անվանումը (RCA): Համաձայն այդ ինդեքսի երկիրը ցուցաբերում է ապրանքի առևտրական առավելություններ շուկայում, որի համար գործակիցը մեծ է 1-ից։ Դա նշանակում է, որ ապրանքի արտահանումը մեծ է սպասվածից, հիմնվելով մարզում դրա պահանջարկի մասին տվյալներից։ Ներկայումս Բալաշայի ինդեքսը համարվում է ավելի տարածված շուկայում ապրանքի համեմատական առավելությունների հաշվվման մեջ, որի հիման վրա ավելի ուշ ձևավորվել են նոր, նոր տնտեսական ինդեքսներին համապատասխան բանաձևեր։

## Հիմնական ստեղծագործություններ
* «Տնտեսական ինտեգրացիայի թեորեմը» (The Theory of Economic Integration, 1961);
* «Արտադրման կառուցվածքը զարգացող երկրներում» (The Structure of Production in Developing Countries, 1971);
* «Ճապոնիան համաշխարհային տնտեսությունում» (Japan in the World Economy, 1988.

## Ծանոթագրություններ

## Արտաքին հղումներ
* Մատենագրություն 

Կատեգորիա:Հունգարացի տնտեսագետներ
Կատեգորիա:Եյլի համալսարանի շրջանավարտներ
Կատեգորիա:Բուդապեշտի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Հայաստանի աշխատավորուհի

«**Հայաստանի աշխատավորուհի**», խորհրդային շրջանի հայկական հասարակական–քաղաքական, գրական–գեղարվեստական պատկերազարդ ամսագիր։ Հանդիսացել է Հայաստանի կոմունիստական կուսակցության Կենտրոնական կոմիտեի հրատարակությունը։

Լույս էր տեսնում 1924 թ.-ից (1941–1958 թթ.-ին ընդհատվել է), Երևանում։ Խմբագիրներ Ֆ. Վարդանյան, Վ. Տարախչյան, Ա. Չոլախյան, Վ. Աթանեսյան, Ա. Երիցյան, Ժ. Մադոյան, Ա. Չիլինգարյան (1972 թ.-ից)։

Առաջին շրջանում հանդեսը ներկայացրել է հայ կնոջ մասնակցությունը Հայաստանում սոցիալիստական ռեժիմն ամրապնդելու մեջ, փորձել է պայքարել անգրագիտության դեմ, պայքարել աշխատավոր կնոջ իրավունքների համար։ Վերահրատարակումից հետո (1958 թ.) «Հայաստանի աշխատավորուհի» ակտիվ մասնակցել է ԽՄԿԿ և ՀԿԿ համագումարների ու պլենումների որոշումները տպագրելու մեջ։ Պրոպագանդել է խորհրդային գաղափարախոսություն՝ «սովետական հայրենասիրություն», «ժողովուրդների բարեկամություն», «պրոլետարական ինտերնացիոնալիզմ» և այլ դոգմաներ, հետևողականորեն լուսաբանռլ կանանց դերն ու տեղը՝ այսպես կոչված կոմունիստական հասարակարգի կառուցման գործում։

Գաղափարախոսության դիրքերից առանձնահատուկ ուշադրություն է նվիրել հասարակություն-ընտանիք-անհատ փոխհարաբերություններին, սոցիոլոգիական ուսումնասիրություններ կազմակերպել այդ թեմայով, հարցազրույցներ անցկացրել հանրապետության նշանավոր համարվող մարդկանց հետ։ Անդրադարձել է նաև կանանց ու երեխաների առողջապահության, հանգստի կազմակերպման հարցերին, տվել բժշկական, կենցաղային խորհուրդներ։

Ամսագրին թղթակցել են հանրապետության գրողներ, գիտնականներ, բժիշկներ, տարբեր մասնագիտությունների կին գործիչներ։ Պարգևատրվել է «Պատվո նշան» շքանշանով (1974 թ.):

## Արտաքին հղումներ
*  «Հայաստանի Աշխատավորուհի» ամսագրի թվայնացված 1924-1998 թթ․ համարները Հայաստանի Ազգային Գրադարանի արխիվում ( tert.nla.am)

Կատեգորիա:Հայկական ԽՍՀ ամսագրեր
Կատեգորիա:Հայկական հասարակական պարբերականներ
Կատեգորիա:Հայկական տնտեսական պարբերականներ
Կատեգորիա:Հայկական քաղաքական պարբերականներ
Կատեգորիա:Պարբերականներ այբբենական կարգով
Քիրի Շելթոն

**Քիրի Լամար Շելթոն** (, ), ամերիկացի ֆուտբոլիստ, հարձակվող։ Հանդես է գալիս ամերիկյան «Նյու Յորք Սիթի» ֆուտբոլային ակումբի և ԱՄՆ-ի երիտասարդական հավաքականում։

## Ակումբային կարիերա
2015 թվականի հունվարի 15-ին Շելթոնը պայմանագիր է կնքել ամերիկյան «Նյու Յորք Սիթի»-ի հետ։ Թիմի կազմում իր նորամուտը Շելթոնը նշել է «Օրլանդո Սիթի»-ի դեմ խաղում։ Հանդիպումն ավարտվել է 1:1 հաշվով։

Թիմի կազմում իր առաջին մրցաշրջանում նա մասնակցել է 17 հանդիպման։

## Վիճակագրություն

## Ծանոթագրություններ

## Արտաքին հղումներ
* Շելթոնի էջը mlssoccer.com կազմում

Կատեգորիա:Ամերիկացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Նյու Յորք Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Պադերբորնի ֆուտբոլիստներ
Թիակապոչ գեկոն

**Հնդկա-մալայզիական թիակապոչ գեկոն** կամ պարզապես **թիակապոչ գեկկոն** (), մողեսակերպերի կարգի գեկոնների ընտանիքին պատկանող սողուն։

## Տարածվածություն
Տարածված են միայն Ասիա աշխարհամասում։ Ապրում են հիմնականում Հնդկաստանում և Մալայզիայում (որտեղից էլ գալիս է թիակապոչ գեկկոնի անվանումը), սակայն որոշ պոպուլյացիաներ բնակվում են նաև Թաիլանդի տարածքում։

## Նկարագրություն
Թիակապոչ գեկոնի մարմնի ամբողջ երկայնքով, ինչպես նաև մատների արանքում ձգվում է մաշկային թաղանթ։ Այն պոչի վրա առաջացնում է կլորավոր բլթակներ, որոնցով էլ նա տարբերվում է մյուս մողեսակերպերից։

Պոչի վրայի այդ ծալքերը գեկոնին հնարավորություն են տալիս սավառնել մի ծառից մյուսը։ Մաշկի գույնը կախված է շրջակա միջավայրից։ Դրա միջոցով նա կարողանում է դառնալ աննկատելի և պաշտպանվել արտաքին միջավայրի վնասակար ազդեցություններից։

Թիաոտ գեկկոնի ոտքերը կարճ են, իսկ մատները ունեն կառչող հատկություն։ Պոչը հաստ է, իսկ ծայրը լայնացած է։ Մարմնի երկարությունը հասնում է 20 սմ-ի։

## Ծանոթագրություններ

Կատեգորիա:Մողեսներ
Ավազային գեկոն

**Ավազային գեկոն** կամ **աֆրիկյան գեկոն** (), մողղեսակերպերի կարգի գեկոնների ընտանիքին պատկանող սողուն։

## Տարածվածություն
Ավազային գեկոնը իր երկրորդ անվանումը ստացել է Աֆրիկայում տարածված լինելու շնորհիվ։ Ապրում է հիմնականում Աֆրիկայի ավազուտներում։

Մեծ քանակությամբ տարածված են Նամիբիայի և Անգոլայի տարածքում։ Հենց այստեղ էլ առաջին անգամ հայտնաբերվել է կենդանին՝ 1908 թվականին։

Կլիմայավարժ է չոր անապատային կլիմայի պայմաններին։

## Նկարագրություն
Ավազային գեկոնի մարմնի ընդհանուր երկարությունը պոչի հետ միասին կազմում է 13-14 սմ։ Պոչը կազմում է ամբողջ մարմնի 2/3 մասը։

Ունի բաց գորշ գունավորում։ Նման գունավորումը առաջացել է էվոլյուցիայի արդյունքում անապատային տարածքներում հաստատված լինելու պատճառով։

Վտանգի դեպքում աֆրիկյան գեկոնը խրվում է ավազի մեջ։ Ավազների միջից առձակում է *«գեկ-գեկ»* հնչյուններ հիշեցնող ազդանշաններ։ Ունի միջմատնային թաղանթ, որը թույլ է տալիս գեկկոնին ավազ տեղաշարժվել ավազների վրայով։

Սնվում է միջատներով։

## Ծանոթագրություններ

Կատեգորիա:Մողեսներ
Կանաչ գեկոն

**Նորզելանդական կանաչ գեկոն** կամ պարզապես **կանաչ գեկոն** (), մողեսակերպերի կարգի գեկոնների ընտանիքին պատկանող սողուն։

## Տարածվածություն
Համարվում է Նոր Զելանդիայի էնդեմիկ կենդանատեսակ։ Ապրում է Նոր Զելանդիայի հյուսիսային և մի քանի մանր կղզիների վրա։

Կանաչ գեկկոնը իր երկրորդ անվանումը ստացել է Նոր Զելանդիայում տարածված լինելու համար։ Ապրում է կղզու խիտ թփուտներում։

Ակտիվ է ցերեկային ժամերին սակայն ունի նեղ և ճեղքավորված աչքի բիբի կառուցվածք, որը բնորոշ է գիշերային կենսակերպ վարող կենդանիներին։

## Նկարագրություն
Կանաչ գեկկոնի մարմնի երկարությունը կազմում է 20 սմ։ Հիմնական գույնը կանաչ է, իսկ մեջքին կան մուգ դարչնագույն բծեր։

Թփերի տերևների վրա ցերեկը տաքանում է և որս անում։

## Բազմացում
Կանաչ գեկկոնը այն եզակի գեկկոններից է, որը կենդանածին է։ Չի ձվադրում։ Զուգավորումից 5-5,5 ամիս անց էգը ծնում է 2-3 ձագ, որոնք չափերով բավականին խոշոր են։

Նոր ծնվածձագը հավասար է էգ ծնողի երկարության 1/3-ին։

## Ծանոթագրություններ

Կատեգորիա:Մողեսներ
Մարդատյացը (նկար)

**«Մարդատյացը»** (), Պիտեր Բրեյգել Ավագի նկարը։ Նկարվել է 1568 թվականին, տեմպերայով կտավի վրա։ Պահվում է Նեապոլի Կապոդիմոնտե ազգային պատկերասրահում։

## Նկարագրություն
Նկարչի վերջին կտավներից մեկն է, նկարել է մահվանից մեկ տարի առաջ։ Սրանում, ինչպես և նրա շատ այլ ստեղծագործություններում, Բրեյգելը խորհում է մարդկային արատների և մարդկային կյանքի անցողիկ լինելու մասին։ Կտավում պատկերված է երիտասարդ չար թզուկ, որը գողանում է մռայլ ծերունու դրամապանակը։ Թզուկի վերևի հատվածում խաչ կա, որը արատավոր աշխարհի խորհրդանշական պատկերն է։ Դեմքին կնգուղ քաշած վանական-ճգնավորը զբաղեցնում է գերիշխող դիրք։ Ձեռքի դաստակները դարձված են աղոթքի ժեստի ձևով՝ դիտմամբ ընգծելու համար այս անձի բարեպաշտ լինելը։ Սակայն պարզվում է, որ աստվածայնությունը կեղծավոր է․ քահանայական հագուստի ներքևում երևում է սրտի տեսք ունեցող և ամուր փաթաթված կարմիր դրամապանակը։ Հնարավոր է, որ այստեղ Բրեյգելը հենվում է այն խրատական ասացվածքի վրա, թե «Որտեղ դրամապանակը, այնտեղ էլ սիրտը»։

Աշխարհի նենգությունը խորհրդանշում է ոչ միայն թզուկ-գողը, այլ նաև երեք սխտոր-թակարդները, որոնք դրված են մարդատյացի քայլուղուն։ Վանականի երկերեսանի կերպարը ակնարկում է, որ նկարը պարունակում է ծաղր հոգևորականների հասցեին։ Մռայլ վանականը հակադրվում է հովիվի հետ, որը իր հոտն է պաշտպանում ետին պլանում։ Հին կտակարանից եկած ավանդույթի համաձայն հովիվի կերպարանքով այլաբանորեն պատկերվում է Քրիստոսը։

### Արտահայտություն
[220px|մինի|ձախից|Կտավը շրջանակի մեջ,  [Կապոդիմոնտե թանգարան|Կապոդիմոնտե ազգային պատկերասրահ։]]

Նկարի ստորին հատվածում գրված նիդերլանդերեն արտահայտությունը թարգմանվում է որպես՝ «Քանի որ աշխարհն այսքան նենգ է, ես քայլում եմ սգի զգեստով»։ Տառերը գրվել են կողմնակի ձեռքով, և հնարավոր է, ավելի ուշ, սակայն համարվում է, որ այս արձանագրության իմաստը համընկնում է նրա հետ, ինչ ցանկացել է ցույց տալ նկարիչը։

Om dat de werelt is soe ongetru / Daer om gha ic in den ru․(«Քանի որ աշխարհն այսքան նենգ է, ես քայլում եմ սգի զգեստով»)։

### Շրջանաձևություն
Նկարի կլոր ձևը խորհրդանշական չէ Բրեյգելին։ Եթե դատենք ըստ մեզ հասած աշխատանքների՝ նա այն օգտագործել է ընդամենը երկու անգամ՝ 1558 թվականին «Ֆլամանդական ասացվածքներ» նկարի նախապատրաստական աշխատանքների և 10 տարի անց այս աշխատանքի ժամանակ։ Այստեղ նա վերադառնում է նաև մոռացված տեխնիկային՝ յուղաներկ փայտի վրա և տեմպերա կտավի վրա։

## Ծանոթագրություններ

## Գրականություն
* (see index)
* Львов С. Л. Питер Брейгель Старший — Издательство: ТЕРРА, 1998.
* Гершензон-Чегодаева Н. М. Брейгель.— М., 1983.
* 
* Pietro Allegretti, *Brueghel*, Skira, Milano 2003. ISBN 00-0001-088-X

Կատեգորիա:1568 նկարներ
Կատեգորիա:Կապոդիմոնտե թանգարանի նկարներ
Անտոնիու Գուտեռեշ

**Անտոնիու Մանուել դի Օլիվեյրա Գուտեռեշ** (, ), պորտուգալացի քաղաքական գործիչ, ՄԱԿ-ի գլխավոր քարտուղար (հունվարի 1, 2017)։ 1992-2002 թվականներին եղել է Պորտուգալիայի Սոցիալիստական կուսակցության գլխավոր քարտուղարը (անդամ՝ 1974 թվականից), 1995-2002 թվականներից՝ Պորտուգալիայի Հանրապետության վարչապետը, 1999-2005 թվականներին՝ Սոցիալիստական ինտերնացիոնալի նախագահը, 2005 թվականից՝ ՄԱԿ-ի հանձնակատարը՝ փախստականների գծով։ 2016 թվականի ապրիլի 7-ից Պորտուգալիայի պետական խորհրդատուն է։ 2016 թվականի հոկտեմբերի 5-ին հայտարարվեց Գուտեռեշի հաղթանակի մասին՝ ՄԱԿ-ի Անվտանգության խորհրդի քվեարկության արդյունքում կազմակերպության գլխավոր քարտուղարի պաշտոնը ստանձնելու համար։

Անտոնիու Գուտեռեշը 2013 թվականից Գալուստ Գյուլբենկյան հիմնադրամի հոգաբարձուների խորհրդի անդամն է։

## Կենսագրություն
Անտոնիու Գուտեռեշը ծնվել է 1949 թվականին Լիսաբոնում։ Բարձրագույն կրթությունն ստացել է Բարձրագույն տեխնիկական ինստիտուտում, որտեղ դասավանդել է 1973-1975 թվականներին և կապվել կաթոլիկ երիտասարդական որոշ շարժումների հետ։ 1974 թվականին միանալով Պորտուգալիայի Սոցիալիստական կուսակցությանը՝ սկսել է զբաղվել քաղաքականությամբ։ 1992 թվականին դարձել է կուսակցության գլխավոր քարտուղարը, իսկ 1995-2002 թվականներին գլխավորել Պորտուգալիայի կառավարությունը։

2005-2015 թվականներին՝ 10 տարի շարունակ, եղել է ՄԱԿ-ի հանձնակատարը՝ փախստականների գծով։

Տիրապետում է պորտուգալերեն, իսպաներեն, ֆրանսերեն և անգլերեն լեզուներին։

## Անձնական կյանք
1972 թվականին Գուտեռեշն ամուսնացել է Լուիզա Ամելիա Գիմարայեշ ի Մելոյի հետ, որը մահացել է քաղցկեղից 1998 թվականին։ Այդ ամուսնությունից ծնվել են 2 երեխա։ 2001 թվականին ամուսնացել է Կատարինե Մարկեշ դե Ալմեյդա Վաշ Պինտուի հետ (ծնվ. 1960)։

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:ՄԱԿ-ի գլխավոր քարտուղարներ
Կատեգորիա:ՄԱԿ-ի պաշտոնակատարներ
Կատեգորիա:Պորտուգալիայի Սոցիալիստական կուսակցության անդամներ
Կատեգորիա:Պորտուգալիայի վարչապետներ
Կատեգորիա:Պորտուգալիայի քաղաքական գործիչներ
Սիրո ծառ

**«Սիրո ծառ»** («հարսանեկան ծառ», «նորապսակների ծառ», «երջանկության ծառ»), քանդակե կոմպոզիցիա ծառի տեսքով, հատուկ նախատեսված է նրա համար, որպեսզի նորապսակները կամ ուղղակի սիրահարները նրա վրա կախեն կողպեքներ, որոնք կխորհրդանշեն փոխհարաբերությունների ամրությունը (այսպես կոչված «սիրո կողպեք»)։

Մոսկվայում առաջին «սիրո ծառը» տեղադրվել է 2007 թվականի ապրիլին տեղի սիրահարների` Լուժկովյան կամրջի վրա, ծառի վրա առաջին կողպեքը կախել են 2007 թվականի ապրիլի 21-ին Կոստանտին և Մարինա Յակիմովները։ 2008 թվականի հուլիսի 9-ի դրությամբ Լուժկովյան կամրջին արդեն կա 5 «ծառ», որոնցից չորսը միանման են։

## Տես նաև
* Ցանկությունների ծառ (Պետրոզավոդսկ)

## Ծանոթագրություններ

## Արտաքին հղումներ
* Фотографии замков на «дереве любви» 
* Дерево любви онлайн 

Կատեգորիա:Արարողություններ
Կատեգորիա:Հարսանիք
Կատեգորիա:Մոնումենտալ արվեստ
Կատեգորիա:Սեր
Փոփոխությունների բանաձև

**Փոփոխությունների բանաձև**, էմպիրիկ բանաձև, որը բնութագրում է այն մոդելը, որը գնահատում է ուժերը, ազդում է կազմակերպական փոփոխությունների ծրագրի հաջողությունների կամ անհաջողությունների վրա։ Մշակվել է Ռիչարդ Բեքհարդի և Դևիդ Գլեյթչերի կողմից և երբեմն կոչվում է *Գլեյթչերի բանաձև*։

## D x V x F > R
Անցկացվող փոփոխությունների հաջող ավարտի համար պետք է առկա լինեն երեք գործոններ, ինչպիսիք են.

* **D**՝ առկա իրավիճակից անբավարարվածություն (),
* **V**՝ ապագայի տեսլական (),
* **F**՝ առաջին որոշակի քայլերը, որոնք կձեռնարկվեն տեսլականը իրագործելու համար ():

Եթե այս երեք գործոնների իրագործումը ավելին է, քան. 
* **R**՝ փոփոխություններին դիմադրությունը (),

ապա փոփոխությունները հնարավոր են։ Քանի որ D, V և F բազմապատկվում են միմյանց, ապա եթե բացակայում է գործոններից մեկը կամ նրա նշանակությունը չնչին է, ապա ռիսկ կա, որ առաջացող դիմադրությունը չի հաղթահարվի։

Երեք տարրերից յուրաքանչյուրի պակասը կարող է բնութագրվել հետևյալ կերպ.
* D-ի պակաս. «Մենք գոհ ենք նրանով, թե ինչպես են ներկայումս ընթանում գործերը»։
* V-ի պակաս. «Չնայած մեզ այնքան էլ չի բավարարում, թե ինչպես են այսօր ընթանում գործերը, մենք պատկերացում չունենք՝ ինչպես դրանք բարելավել»։
* F-ի պակաս. «Մենք գիտենք՝ ինչ ենք մենք ուզում, սակայն չգիտենք՝ ինչպես սկսել գործել»;

Այն բանի համար, որպեսզի փոփոխությունները հաջողությամբ անցկացվեն, անհրաժեշտ է օգտագործել ազդեցությունը և ռազմավարական մտածելակերպը որպեսզի ստեղծվի տեսլական և նպատակին հասնելու առաջին քայլերը։ Ի լրումն՝ կազմակերպությունը պետք է ճանաչի և ընդունի ընթացիկ իրավիճակից անբավարարվածությունը՝ արդյունաբերական թրենդների, առաջնորդների գաղափարների, լավագույն պրակտիկայի և մրցակիցների վերլուծության միջոցով, որպեսզի ճանաչի փոփոխությունների անհրաժեշտությունը։

## Պատմություն

Բնօրինակ բանաձևը, որը ստեղծվել էր Գլեյթչերի կողմից և հրապարակվել Բեքհարդի և Հարիսի կողմից, ուներ հետևյալ տեսքը.

**C = (ABD) > X**

որտեղ  **C**-ն փոփոխություններն է, **А**-ն՝ գործերի ընթացիկ վիճակից դժգոհությունը, **B**-ն՝ ապագա վիճակի մասին հասկանալը, **D**-ն՝ ցանկալի վիճակին հասնելու գործնական քայլերը, իսկ **X**-ը՝ անցկացվող փոփոխությունների արժեքը։

Քեթլին Դանեմիլլերի ջանքերի շնորհիվ՝ բանաձևը պարզեցվել է և որոշակի փոփոխություններ են տեղի ունեցել ընդհանուր տեսքում այն բանի համար, որպեսզի այն հասանելի դարձնեն խորհրդատուների և մենեջերների համար։

## Տես նաև
* Փոփոխությունների կառավարում (բանաձև)

## Գրականություն
* Beckhard, R 1969 *Organization Development: Strategies and Models*, Addison-Wesley, Reading, MA.
* Dannemiller, K. D., and Jacobs, R. W. (1992). Changing the way organizations change: A revolution of common sense. The Journal Of Applied Behavioral Science, 28(4), 480—498.
* Jacobs, R. W. (1994). Real-time strategic change: How to involve an entire organization in fast and far-reaching change. San Francisco: Berrett-Koehler.
* Wheatley, M. J., Tannebaum, R., Yardley, P. Y., and Quade, K. (2003). Organization development at work: conversations on the values, applications, and future of OD. San Francisco: John Wiley & Sons.
* http://www.neefjes.eu/Neefjes%20ME3_2008_BW_-2.pdf 

Կատեգորիա:Բիզնես
Կատեգորիա:Մենեջմենթ
Կատեգորիա:Կազմակերպական խորհրդատվություն և մարդկային ռեսուրսների կառավարման
Ամիրան Ամիրխանով

**Ամիրան Գեորգիի Ամիրխանով** (), ռուսաստանցի և հայաստանցի հայ պրոֆեսիոնալ բասկետբոլիստ, որը խաղում է հարձակվող պաշտպանի դիրքում։ Սպորտի վարպետ։ Հանդես է գալիս Երևանի «Ուրարտու» ակումբում, որի ավագն է։

## Կենսագրություն
Ամիրան Ամիրխանովը ծնվել է մերձմոսկովյան Խիմկի քաղաքում 1986 թվականի փետրվարի 27-ին։ Ծնողները արմատներով Թբիլիսիից են։ Հայրը գործարար է, մայրը` տնային տնտեսուհի։ Դպրոցում շատ է սիրել բասկետբոլը և սկսել է հաճախել այդ խաղի խմբակ։ Առաջին մարզիչը եղել է Ալեքսանդր Եֆիմովը։

## Կարիերա
Մերձմոսկովյան «Խիմկի» բասկետբոլային ակումբի մարզադպրոցն ավարտելուց հետո ընտրվել է ԲԿՄԱ-ի երիտասարդական նախագիծ։ 2004 թվականին ակումբի երիտասարդական թիմի կազմում դարձել է Եվրալիգայի երիտասարդական մրցաշարի հաղթող։

2005 թվականին դարձել է ՈՒՆԻԿՍ ակումբի երիտասարդական թիմի խաղացող։ 2009 թվականին մասնակցել է կազանյան թիմի հիմնական կազմի խաղերին։

2014-2015 թվականների մրցաշրջանում Ամիրխանովը խաղացել է ղազախական «Ալմաթիի լեգիոն» թիմում, որտեղ արդյունավետ փոխանցումներով եղել է թիմի առաջատարը՝ խաղի ընթացքում միջինը կատարելով 4,7 փոխանցում, որը Սուպերլիգայի կանոնավոր առաջնությունում փոխանցում կատարողների մեջ 5-րդ ցուցանիշն էր։

2015 թվականի ամռանը փորձաշրջանի է հրավիրվել «Իրկուտ» ակումբ, սակայն նախամրցաշրջանային հավաքից հետո լքել է թիմը։

2016 թվականի հունվարին վերադարձել է «Ալմաթիի լեգիոն», որտեղ խաղացել է մինչև 2016 թվականի ամառ։ Այնուհետև հրավիրվել է Երևանի նորաստեղծ «Ուրարտու» ակումբ, որի ավագն է։ Թիմի կազմում նա մասնակցում է Ռուսաստանի Սուպերլիգայի առաջին դիվիզիոնի (նշանակությամբ երկրորդ մրցաշարը) մրցաշարին։ Առաջին հանդիպումն այդ մրցաշարում կայացել է 2016 թվականի հոկտեմբերի 6-ին Երևանում, որին որպես թիմի ավագ մասնակցել է նաև Ամիրխանովը։

2016 թվականին հրավիրվել է Հայաստանի ազգային հավաքական, որի հետ դարձել է Փոքր երկրների Եվրոպայի առաջնության հաղթող։

## Նվաճումներ
### Ակումբային
* Պատկեր:Med_2.png Ղազախստանի առաջնության արծաթե մեդալակիր (2014-2015)

### Հայաստանի հավաքականի կազմում
* Պատկեր:Med_1.png Փոքր երկրների Եվրոպայի առաջնության հաղթող (2016)

## Ծանոթագրություններ

## Արտաքին հղումներ
* Էջը ԲԿՄԱ ՊԲԱ-ի կայքում
* Էջը ՈՒՆԻԿՍ ՊԲԱ-ի կայքում 
* Էջը Ռուսաստանի բասկետբոլի ֆեդերացիայի կայքում

Կատեգորիա:Հայ բասկետբոլիստներ
Կատեգորիա:Ռուս բասկետբոլիստներ
Կատեգորիա:Ռուսաստանի սպորտի վարպետներ
Ծանրամարտի աշխարհի առաջնություն

**Ծանրամարտի աշխարհի առաջնություն,** այն կազմակերպվում է Ծանրամարտի միջազգային ֆեդերացիայի (IWF) կողմից։ Առաջին մրցույթը, որը տեղի է ունեցել 1891 թվականի մարտին և հաղթել է Էդվարդ Լոուրենս Լևն Անգլիան ներկայացնող մարզիկը։

Մարզիկները մրցում են ընդհանուր 15 քաշային կարգերում (8-ը տղամարդկանց և 7-ը կանանց համար)։
*Տղամարդկանց քաշային կարգերը։ 56 կգ, 62 կգ, 69 կգ, 77 կգ, 85 կգ, 94 կգ, 105 կգ և +105 կգ։
*Կանանց քաշային Կարգերը։ 48 կգ, 53 կգ, 58 կգ, 63 կգ, 69 կգ, 75 կգ և +75 կգ։

## Առաջնությունները
### Տղամարդիկ

*Ծանրամարտ մրցաշարերի ընթացքում իրականացվող Ամառային Օլիմպիական խաղերը 1964, 1968, 1972, 1976, 1980 և 1984 թվականների համարվում է որպես ծանր աթլետիկայի Աշխարհի Առաջնությունը համապատասխան։
### Կանայք

### Համակցված

## Բոլոր ժամանակների մեդալների աղյուսակը

### Բազմակի մեդալակիրներ
Աղյուսակը ցույց է տալիս նրանց, ովքեր նվաճել է հինգ ոսկե մեդալ և ավելին։
 

## Աղբյուրներ
http://www.iwf.net/competitions/world-championships/

## Ծանոթագրություններ

Կատեգորիա:Աշխարհի առաջնություններ
Կատեգորիա:Ծանրամարտի աշխարհի առաջնություններ
Կատեգորիա:Ծանրամարտի առաջնություններ
Խաչատուր Աբովյանի անվան թիվ 84 դպրոց

**Խաչատուր Աբովյանի անվան թիվ 84 դպրոց**, հանրակրթական դպրոց Երևանի Քանաքեռ-Զեյթուն վարչական շրջանում։

## Պատմություն
Դպրոցը հիմնադրվել է 1864 թվականին կաթողիկոս Մաթևոս I Կոնստանդինոպոլեցու կարգադրությամբ Քանաքեռ գյուղում՝ որպես Սահակ Պարթևի անվան մեկդասյա ծիսական դպրոց, սակայն շուտով փակվել է։ 1866-1867 ուստարում դպրոցը վերաբացվել է։ Դպրոցում սովորել են արական սեռի երեխաներ։ 1892 թվականին ծիսական դպրոցում բացվել է նաև օրիորդաց ծիսական մեկդասյա դպրոց։ 1908 թվականին երկսեռ քառամյա դպրոցն անվանակոչվել է Խաչատուր Աբովյանի անունով։ 1930-1932 թվականներին դպրոցը պատրաստել է ուսուցչական կադրեր Կոտայքի շրջանի դպրոցների համար։

Դպրոցի շատ շրջանավարտներ մասնակցել են Սարդարապատի հերոսամարտին, Հայրենական մեծ պատերազմին (Բ. Ներսիսյան (դպրոցի տնօրեն), Ա. Վարդանյան (ուսմասվար), ուսուցիչներ` Ա. Զաքարյան, Լ. Գեղամյան, Հ. Վարդանյան)։

## Շրջանավարտներ
Կ. Գևորգյան, Գ. Փիլիպոսյան, Զ. Կարապետյան, Հ. Հովհաննիսյան (ՀՀ գյուղատնտեսության նախարար), Պապոյաններ (բժիշկներ), Ալֆ. Մկրտչյան (բժշկական գիտությունների դոկտոր-պրոֆեսոր), Ա. Մնացականյան (Ալեքսանդր Սպենդարյանի անվան օպերայի և բալետի թատրոնի մեներգչուհի), Գ. Հովհաննիսյան (ըմբշամարտի աշխարհի չեմպիոն), Արսեն Գրիգորյան։

## Տես նաև
* Խաչատուր Աբովյանի անվան թիվ 2 դպրոց

## Ծանոթագրություններ

## Արտաքին հղումներ
* Խաչատուր Աբովյանի անվան թիվ 84 դպրոց 

Կատեգորիա:Երևանի դպրոցներ
Կատեգորիա:1864 հիմնադրումներ Հայաստանում
Et si tu n'existais pas

«**Et si tu n'existais pas**»-ն (Եթե դու չլինեիր, բառացի՝ Եթե դու գոյություն չունենայիր), Ջո Դասենի 1975 թ․ երգերից է։ *Joe Dassin (Le Costume blanc)՝ «Սպիտակ կոստյումը» *ալբոմի առաջին երգն է։ Երգի բառերի հեղինակներն են Պիեռ Դելանոեն և Կլոդ Լեմելը, իսկ երաժշտության հեղինակներն են Տոտո Կուտունյոն և Պասկալ Լոզիտոն։

## Աղյուսակներ

## Երգի հայերեն տարբերակը
* Ջո Դասեն, Եթե դու չլինեիր, թարգմանությունը ֆրանսերենից՝ Թոնդրակի, Գրանիշ, 28․04․2017:

## Ծանոթագրություններ



## Արտաքին հղումներ
* "Joe Dassin – Et si tu n'existais pas". L'INA.&nbsp;
* <span class="plainlinks">Joe Dassin – Et si tu n'existais pas (audio)</span> on YouTube
* <span class="plainlinks">Hélène Ségara, Joe Dassin – Et si tu n'existais pas</span> on YouTube

Կատեգորիա:1975 երգեր
Կատեգորիա:Ջո Դասենի երգեր
Յումա (Արիզոնա)

**Յումա** (), քաղաք ԱՄՆ-ի Արիզոնա նահանգի հարավ-արևմուտքում։ Յումա շրջանի վարչական կենտրոն։

## Աշխարհագրություն
Յումա քաղաքը գտնվում է Արիզոնայի հարավ-արևմուտքում, Կալիֆոռնիա նահանգի հետ սահմանին (արևմուտքում) և Մեքսիկայի սահմանին (հարավում), Կոլորադո գետի մեջ Խիլա գետի թափվելու վայրում։ Յումայից դեպի Կալիֆոռնիական ծոց հեռավորությունը կազմում է մոտ մղոն։ Քաղաքի մակերեսը 276,4 կմ² է, որոնցից մոտ 0,26 կմ²-ն (0,07 %) զբաղեցնում են ջրային տարածությունները։

### Կլիմա
Յումայի կլիման բնորոշվում է որպես անապատային (*BWh* ըստ Կյոպենի կլիմաների դասակարգման), շատ շոգ ամառներով և տաք ձմեռներով։ Յուման համարվում է ԱՄՆ-ի ամենաշոգ քաղաքներից մեկը, 175 օրվա ընթացքում օրական առավելագույնը կազմում է +32°С և ավելի
։ Ըստ Գինեսի ռեկորդների գրքի, Յուման համարվում է Երկրի ամենաարևոտ վայրը։ Հնարավոր 4456 արևային ժամերից Յումայում արևը շողում է մոտ 4050 ժամ, կամ ժամանակի մոտ 93 %-ը։ Թռիչքների համար գրեթե իդեալական եղանակը պայմանավորում է զինծառայողների հետաքրքրությունը՝ այս տեղանքում ուսումնական թռիչքներ կատարելու համար։ Տեղումների տարեկան քանակությունը Յումայում կազմում է մոտ 82 մմ։

1995 թվականի հուլիսի 28-ին քաղաքում ջերմաստիճանը հասել է ռեկորդային +51°С։ Ամենացածր ռեկորդային ջերմաստիճանը գրանցվել է 2007 թվականի հունվարին։ Այդ ժամանակ ջերմաստիճանը նվազել է մինչև −11 °С մոտ 2 ժամվա ընթացքում, ինչը բացասաբար ազդեց գյուղատնտեսական մշակաբույսերի վրա, որոնք մշակվում էին Յումա շրջանում։ Ամենամեծ վնասը հասցվել է ցիտրուսային բույսերին, առաջին հերթին կիտրոնին։ Ինչպես 2007 թվականի փետրվարին հայտնել է Արիզոնայի գյուղատնտեսության բաժինը, ոչնչացվել է ոչ միայն բերքի, այլ նաև ծառերի 75 % - 95 %-ը։

2014 թվականի մարդահամարի դրությամբ Յումայի բնակչությունը կազմում էր 93 400 մարդ։ Ռասայական կազմը՝ սպիտակամորթ ամերիկացիներ (68,8 %), աֆրոամերիկացիներ (3,2 %), ասիացիներ (1,9 %), բնիկ ամերիկացիներ (1,8 %), Խաղաղօվկիանոսյան կղզիների բնակիչներ (0,2 %), երկու և ավելի ռասաների ներկայացուցիչներ (4,5 %)։ Լատինոամերիկյան ծագման բնակչության բաժինը կազմում է 54,8 %։

*Քաղաքի բնակչության աճի դինամիկան ըստ տարիների*՝

## Քույր-քաղաքներ

## Ծանոթագրություններ

## Արտաքին հղումներ
* Յումա շրջանի կայք 
* Յումա քաղաքի կայք  
* Քաղաքի զբոսաշրջային կայք 
* Yuma Stats

Կատեգորիա:1888 թվականին հիմնադրված բնակավայրեր
Կատեգորիա:Արիզոնայի քաղաքներ
Սանտի Ապոստոլի

**Սանտի Ապոստոլի ** (Տասներկու առաքյալների եկեղեցի, , ), 6-րդ դարի կաթոլիկ և տիտղոսակիր եկեղեցի Հռոմում։ Սկզբնապես նվիրված է եղել Սուրբ Հակոբոս Ալփյանին և Փիլիպպոս առաքյալին, որոնց մասունքները պահպանվում են այստեղ, իսկ ավելի ուշ՝ բոլոր առաքյալներին։ Այսօր բազիլիկը գտնվում է Կոնվենտուալ ֆրանցիսկյանների հոգածության ներքո։ Վերջիններիս կենտրոնը գտնվում է եկեղեցու հարակից շինությունում։

Եկեղեցու կարդինալ քահանան Անջելո Սկոլան է։

## Պատմություն
Պեղագիոս I պապը կառուցել է եկեղեցին ի պատիվ Նարսեսի օստգոթերի նկատմամբ տարած հաղթանակի։ Հովհաննես III պապը եկեղեցին նվիրել է Հակոբոս Ալփյանին և Փիլիպպոս առաքյալին։
Եկեղեցին ավերվել է 1348 թվականի երկրաշարժից և լքված մնացել։

1417 թվականին Մարտինոս V պապը, որի Կոլոննա ընտանիքը դարձավ հարակից Կոլոննա պալատի սեփականատերը, վերակառուցվեց եկեղեցին, իսկ ճակատամասը կառուցվեց միևնույն դարի վերջում Բակիո Պոնտելիի կողմից։ Այն ֆրեսկոներով պատկերեց Մելոցցո դա Ֆորլին, որի որմնանկարները համարվում են գլուխգործոցներ։

Կղեմես XI պապը եկեղեցում իրականացրել է «դրամատիկ» վերանորոգումներ։ Մելոցցոյի վերանորոգումները ոչնչացվել են և մի մասը տեղափոխվել Կվիրինալ, իսկ մյուս մասը՝ Վատիկանի թանգարաններ։ Նոր ինտերիերըբարոկկո ոճով ձևավորել են Կառլո Ֆոնտանան և Ֆրանչեսկո Ֆոնտանան։ Աշխատանքներն ավարտվել են 1714 թվականին։ Եկեղեցին ավելի ուշ կրկին վերանորոգվել է, և ճակատամասի կառուցումը ավարտվել է 1827թվականին Ջուզեպպե Վալադիեի կողմից։

Սանտի Ապոստոլի եկեղեցում գտնված արձանագրությունները արժեքավոր աղբյուներ են, որոնք արտացոլում են եկեղեցու պատմությունը։ Դրանք հավաքագրվել և հրապարակվել են Վինչենցո Ֆորչելայի կողմից։

## Ինտերիեր
մինի|Սանտի Ապոստոլի եկեղեցու ինտերիերը|400 px
Եկեղեցին ունի 3 նավ, որոնք բաժանված են կորնթոսյան սյուներով։ Առաստաղի կենտրոնում պատկերված է Սուրբ Ֆրանսիսի հաղթանակը։ Հեղինակն է Բակիկկոն, և աշխատանքն արվել է 1707 թվականին։ Կան նաև ավետարանիչների ֆրեսկոներ, որոնք Լուիջի Ֆոնտանայի աշխատանքներն են։ Սրբավայրի վերևում Ջիովաննի Օդացցիի ֆրեսկոն է (1709 թ․), որը ներկայացնում է «Լուցիֆերի և իր հրեշտակերի անկումը»։

Բարձր բեմի աջ կողմում Giraud de Caprières և Ռաֆայել Ռիառիոյի գերեզմաններն են։ Ձախ կողմուոմ Կարդինալ Ռիառիոյի արձանն է, հեղինակ՝ Անդրեա Բրեգնո, ինչպես նաև Մինո դա Ֆիեսոլի "Տիրամայրը"․

Նավի աջ թևում, առաջին կապելլայի մոտ պահված է Մարիա Կլեմենտինա Սոբիեսկաի սիրտը։ Նրա գերեզմանը Սուրբ Պետրոսի տաճարում է։ Իսկ արձանը Ֆիլիպպո դելլա Վալլեի աշխատանքն է։ Նրա ամուսինը ամեն առավոտ աղոթում էր այստեղ։

## Ծանոթագրություններ

## Արտաքին հղումներ
* Եկեղեցու պաշտոնական կայքը
* Santi Apostoli, in Mariano Armellini, *Le chiese di Roma dal secolo IV al XIX*

Կատեգորիա:Հռոմի կաթոլիկ եկեղեցիներ
Կատեգորիա:Վատիկան